Para outras páxinas con títulos homónimos véxase: Henrique IV.
**Henrique IV**, nado en Valladolid o 25 de xaneiro de 1425 e finado en Madrid o 11 de decembro de 1474, foi rei de Castela e de León entre 1454 e 1474, coñecido vulgarmente como *Henrique o Impotente*.

Henrique IV de Castela e León

Traxectoria
-----------

Fillo de Xoán II de Castela e de María de Aragón, e medio irmán de Isabel a Católica, naceu na desaparecida *Casa das Aldabas* da rúa Teresa Gil de Valladolid.

Á idade de 15 anos casa coa infanta Branca de Navarra, filla de Branca I de Navarra e de Xoán II de Aragón, da cal non tivo descendencia. En 1453, e segundo se conta despois de comprobar que Henrique IV non tivera ningunha relación coa súa esposa, o Papa Nicolao V anulou o matrimonio.

En 1455 casou en segundas nupcias con Xoana de Portugal. Da unión naceu unha filla, Xoana, lexítima herdeira ao trono, mais a ambición da irmá do rei Isabel polo poder fixo que fora acusada de ser filla ilexítima de Xoana de Portugal con Beltrán de la Cueva; de aí o alcume de Xoana *a Beltranexa*.
Na súa época chamábanlle Henrique "O Impotente", por non consumar, supostamente, os seus matrimonios, mais hoxe en día hai quen opina que isto se debía á súa homosexualidade, e que mantiña relacións cos seus favoritos homes sen ningunha dificultade.

Henrique IV
Henrique IV no seu reinado quixo restabelecer a paz entre a monarquía e os nobres, relación que seu pai deixara ben revolta. Perdooulles aos nobres, pediulles o seu regreso e entregoulles as terras e todos os bens que foran confiscados. A pesar de todas estas melloras, lonxe de agradecer o xesto, os levantamentos da nobreza foron constantes, segundo eles debido ao poder e ao desastre económico ao que os conducía o rei.

Asediado polas revoltas e as exixencias dos nobres, Henrique IV tivo que asinar un tratado polo que nomeaba o seu irmán Afonso lexítimo herdeiro. Tras a morte deste en accidente, Henrique asina coa súa media irmá Isabel o Tratado dos Touros de Guisando, segundo o cal a nomea herdeira, deixando a súa filla Xoana fóra da sucesión, a cambio dalgunhas cuestións, entre as cales está que Isabel non casaría sen a aprobación do rei.

En 1469, o rei, ante o matrimonio secreto entre a súa irmá Isabel e Fernando de Aragón, celebrado en Valladolid, considerou violado o tratado e proclamou a súa filla Xoana como herdeira ao trono, xurando publicamente que era filla lexítima. Á súa morte, acaecida en 1474, comezou unha guerra civil entre os partidarios de Isabel e os de Xoana *a Beltranexa*, que se decidiu o 1 de marzo de 1475 na batalla de Toro. En 1479 terminou a guerra quedando Isabel I como raíña de Castela.

Henrique IV xace enterrado no panteón real do Mosteiro de Guadalupe.

|  |
| --- |
| Henrique IV de Castela **Casa de Trastámara****Nacemento:** 5 de xaneiro 1425  **Falecemento:** 11 de decembro 1474 |
| Títulos Reais
 |
| Precedido por**Xoán II** | **Rei de Castela, Toledo, Galiza, León, Sevilla, Murcia, Córdoba, Xaén e Alxeciras**1425-1474 
 | Sucedido  por**Isabel "a Católica"** |
|
| Outros títulos Nobiliarios
 |
| Precedido por**Príncipe Xoán** | **Príncipe de Asturias**1425-1454 
 | Sucedido  por**Princesa Xoana** |
|
| Precedido por**Xoán II de Aragón** | **Conde de Barcelonadurante a GuerraCivil Catalá**1462-1463 
 | Sucedido  por**Pedro "o Condestable"** |
|

|  |  |
| --- | --- |
| Control de autoridades | 
* Wd: Q310918
* WorldCat
* VIAF: 291262465
* BAV: ADV11507530
* BIBSYS: 90653561
* BNE: XX918134
* BNF: 11954887z
* BRE: 4936098
* CANTIC: a11169448
* CERL: cnp00541783
* DBE: enrique-iv
* DeutscheBio: 118901435
* EBID: ID
* FAST: 34606
* GEC: 0024096
* GND: 118901435
* ISNI: 0000 0001 1577 0380
* LCCN: n79046281
* NKC: jo20211123712
* NLA: 52144706
* NTA: 070467862
* SELIBR: 321981
* SUDOC: 16211866X
* WikiTree: Trastámara-20

 |